**TERMENI DE REFERINŢĂ**

**pentru prestarea serviciilor de consultanță juridică**

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

La moment, A.O. „Iniţiativa Pozitivă în cadrul proiectului *Susținerea mobilizării sociale а comunităților persoanelor afectate sau în risc de infecție și organizațiile societății civile active în controlul HIV/SIDA*, contractului de finanțare Nr. CF/ADVOC – IP/2021/21 din 01.04.2021, intenționează să aplice o parte din fonduri pentru contractarea unui **consultant (persoană juridică), pentru prestarea serviciilor de consultanță juridică pentru modificarea legii Nr. 23 cu privire la profilaxia infecţiei HIV/SIDA.**

1. **OBIECTIVUL SERVICIILOR.**

Obiectivul serviciilor constă în elaborarea proiectului de modificare a legii Nr. 23 cu privire la profilaxia infecţiei HIV/SIDA.

1. **DESCRIEREA ACTIVITĂŢILOR ŞI A RESPONSABILITĂŢILOR**

Consultantul va fi responsabil de îndeplinirea următoarelor sarcini:

* + 1. Elaborarea proiectului de modificare a legii Nr. 23 cu privire la profilaxia infecţiei HIV/SIDA și anume:

- Sfera de reglementare şi obiectivele prezentei legi;

- Cadrul măsurilor strategice de profilaxie a infecţiei HIV/SIDA;

- Activitatea de prevenire în cadrul grupurilor vulnerabile;

- Consilierea și testarea benevolă. Accesul la testare;

- Asistență la tratament Supravegherea medicală;

- Interzicerea discriminării la locul de muncă;

- Disponibilitatea asistenței juridice;

- Prevenirea infecției nosocomiale și asigurarea protecției pacienților;

* + 1. Participarea la consultația proiectului de lege cu părțile interesate cheie.
		2. Participarea la audieri publice privind modificarea proiectului de lege.

**IV. REZULTATELE AȘTEPTATE**

* + 1. Prezentarea informației privind etapele de desfășurare activității de elaborarea modificărilor legii;
		2. Prezentarea versiunii finale a proiectului de lege;
		3. Executarea la timp, în termenele stabilite, calitativ și deplin a atribuțiilor sale evitând activitățile ce ar putea să compromită activitatea sa sau profesionalismul;
		4. Manifestarea unei atitudini responsabile și corecte în exercitarea atribuțiilor ce le revin;
		5. Dezvoltarea profesională continuă pentru menținerea unui nivel adecvat de competență profesională;
		6. Sesizarea în timp util a echipei privind situațiile neordinare.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare, de licență în drept;
* Experiență profesională: minim 3 ani de experiență profesională în domeniu elaborării legilor, politicilor și documentelor de reglementare sau în serviciul public. Experiența de lucru în domeniul drepturilor omului, nediscriminării va constitui un avantaj.

**(ii) Corespunderea pentru sarcină (60 puncte)**

* Cunoștințe și experiență în cadrul normativ cu privire la profilaxia infecţiei HIV/SIDA, modul de elaborare a propunerilor de modificare a cadrului normativ;
* Experiență de lucru cu instituțiile de stat și populațiile chei.
* Cunoștințe și experiență în jurisprudența CEDO, Curții Constituționale, Curții Supreme de justiție în domeniu va constituie un avantaj.

 **(iii) Limba și experiența relevantă (10 puncte)**

* Cunoașterea fluentă a limbilor româna și rusă, dar și cunoașterea unei limbi de circulație internațională (la nivelul B1);
* Abilități bune de comunicare și analitice;
* Abilități de realizare a sarcinilor de complexitate medie în domeniul elaborării politicilor,

coordonării, monitorizării şi evaluării privind implementarea acestora;

* Abilități de expertizare şi definitivare a proiectelor de acte legislative/normative;
* Abilități de munca în echipă;
* Cunoștințe de operare cu calculatorul (Word, Excel).

**VI. DURATA PRESTĂRII SERVICIILOR/CONTRACTĂRII**

Consultantul selectat își va asuma îndeplinirea tuturor responsabilităților prevăzute în cadrul prezentului document “Termeni de Referință”. Consultanța va începe la data semnării contractului și se va încheia la 30.06.2023.

Consultantul va agrea realizarea activităților cu asistentul de proiect.